# Exeggutor

### Izvor: Wikipedija

Exeggutor

Japansko ime | ナッシー Nasshī
Redni broj | 103
Generacija | prva
Vrsta | Travnati/Psihički
Stupanj | 1. stupanj
Razvio se iz | Exeggcutea
Razvija se u | -
Razvoj | Lisnati kamen
Visina | 2,0 m
Težina | 120,0 kg
Sposobnost | Klorofil (Chlorophyll)

Exeggutor (ナッシー Nasshī u prvotnim verzijama na japanskom jeziku) jedan je od 493 fiktivne vrste Pokémon stvorenja iz Pokémon medijske franšize – skupa Pokémon videoigara, animiranih serija, manga stripova, knjiga, igraćih karata i drugih medija kojima je tvorac Satoši Tađiri, vrijedne nekoliko bilijuna dolara. Svrha Exeggutora u videoigrama, animiranoj seriji i manga stripovima, kao i svrha ostalih Pokémona, jest borba s divljim Pokémonima – neukroćenim stvorenjima koje igrači i likovi pronalaze dok kreću na razne avanture – i pripitomljenim Pokémonima drugih Pokémon trenera.

Exeggutorovo ime kombinacija je engleskih riječi "egg" = jaje, i "executor" = izvršitelj. Doduše, naglasak njegova imena je na drugom slogu (za razliku od riječi "executor").

## [uredi] Biološke karakteristike

Exeggutor nalikuje na hodajuće palmino stablo, koji evoluira iz Pokémona nalik sjemenkama, Exeggcuta. Svaki "kokosov orah" ili glava visi s vrha stabla; ponekad, jedna od glava otpadne i vrati se u oblik Exeggcuta. U mnogim slučajevima, na glave se odnosi kao da su jaja, kao u jednom od njegovih napada, Jajolika bomba (Egg Bomb), a da ne spominjemo da Exeggutor evoluira iz Pokémona koji nalikuje jajima. Ova činjenica sugerira na to da je Exeggutor stablo na kojem rastu jaja umjesto voća.

Svaka od Exeggutorovih glava ima vlastitu osobnost. Svaka glava veoma je glasna, jer konstantno priča o tome što misli ili što trenutačno želi. Na sreću, svaka je glava prijateljski raspoložena, te se uvijek dobro slažu.

Exeggutor posjeduje neobjašnjive psihičke moći. Ove moći koristi svaka od glava s Exeggutorovim tijelom kako bi zajednički lakše pokretale tijelo. Ako glava otpadne, upotrijebit će svoje telepatske moći kako bi uspostavila kontakt sa ostalim glavama koje su otpale, te će zajedno s njima oformiti Exeggcuta.

## [uredi] U videoigrama

Jedini način dobivanja Exeggutora jest izlaganje Exeggcuta svjetlosti Lisnatog kamena. Isto tako, može ga se oteti u Pokémon XD:Gale of Darkness od Garnd Mastera Greevila. Kao i mnogi drugi Pokémoni koji se razvijaju pomoću Kamenja, Exeggutor više neće učiti napade koje je mogao naučiti kao Exeggcute, ali će moći naučiti dva napada koje nije mogao naučiti u svom prijašnjem obliku. Ta dva napada jesu Topot (Stomp) i Jajolika bomba.

Exeggutor je jedan od Pokémona koji je pretrpio tranziciju iz prve generacije u drugu, jer se njegov početni Special status poslije podijelio na dva dijela; Special Attack i Special Defense. Ova je promjena uzrokovala smanjenje Exeggutorova Special Defense statusa, što je bilo jako loše za njega jer je u početku imao identične (i podjednako dobre) statuse. Exeggutorov dvostruki Travnati/Psihički tip dao mu je prednost u prvotnim verzijama Pokémon videoigara, ali s uvodom Mračnog tipa i snažnijim Buba napadima (na koje Exeggutor ima dvostruku slabost) u Pokémon Gold i Silver videoigrama, njegova se prednost smanjila.

## [uredi] U animiranoj seriji

Exeggutor se prvi put pojavio u 45. epizodi. Mađioničar Melvin uz Ashovu pomoć uhvati veliki broj Exeggutora da bi mogao hipnotizirati ljude da gledaju njegove mađioničarske točke. Koristi svog Exeggcuta da bi hipnotizirao Asha da mu postane njegov rob. Dok je Ash duboko hipnotiziran ne može učiniti ništs drugo nego slušati Melvina. Melvin ga natjera da vuče njegova kolica i prisili ga da uhvati Exeggutore za njega. Melvinov Exeggcute evoluira u Exeggutora i nenamjerno hipnotizira sve ostale Exeggutore u namjeri da uspava Tim Raketa svojom tehnikom Hipnoze (Hypnosis). Hrpa Exeggutora pomahnito divlja u dubokoj hipnozi, ali ih Ash dovodi do razuma svojim Charmanderom.

U Pokémon ligi, prvi Ashov protivnik koristi Exeggutora. Ash pobijedi Exeggutora sa svojim Krabbyjem koji se nakon te borbe razvije u Kinglera.

Pokemon stvorenja

Bube Pokemoni | Borbeni Pokemoni | Čelični Pokemoni | Električni Pokemoni | Kameni Pokemoni | Ledeni Pokemoni | Legendarni Pokemoni | Leteći Pokemoni | Mračni Pokemoni | Normalni Pokemoni | Otrovni Pokemoni | Pokemon bebe | Početni Pokemoni | Psihički Pokemoni | Travnati Pokemoni | Vatreni Pokemoni | Vodeni Pokemoni | Zemljani Pokemoni | Zmaj Pokemoni

Dobavljeno iz "http://hr.wikipedia.org../../../e/x/e/Exeggutor.html"

Kategorije: Psihički Pokemoni | Travnati Pokemoni

##### Views

- Članak
- Razgovor
- Trenutna inačica

##### Traži

##### Drugi jezici

- Bosanski
- English
- Italiano
- 日本語
- Português